钦定古今图书集成/理学汇编/学行典/第188卷 > 郑鼎之
## 钦定古今图书集成/理学汇编/学行典/第188卷 > 郑鼎之

按《绍兴府志》：“郑鼎之，字从革，会稽人。事亲至孝。建炎
初，金人寇越，士女悉奔窜，鼎之独衣冠侍父汤药不
去。贼至，斥曰：‘众皆逃遁避我，汝敢独留不畏死耶’？鼎
之曰：‘岂不畏死？顾老父年七十馀，病且革，不能负之
俱逃，若弃父逃生，心尢不忍死，虽痛，独奈父何’？言与
泪俱，贼为感泣舍去，且戒其党勿更入孝子闾。以是”
父子俱免于难。